


בבית משפט השלום 								ת.א. 26/
בכפר סבא

תאריך חתימת המסמך: 18.3.26

התובעת:               ניב שרון , ת"ז 33538869
                               מרחוב שולמית אלוני 11/86, ראשון לציון
טלפון: 050-5888592
   
ע"י ב"כ עו"ד אריאל פרייברג  (מ"ר 62254) ו/או יגאל רסקין
		מרח' אבא הלל 7 , רמת גן
		טל' : 03-7412358  ,  פקס: 077-3180983
			דוא"ל: office@freiberg-law.com 

      – נ ג ד –

הנתבעת:              	 הפניקס חברה לביטוח בע"מ
			מרחוב דרך השלום 53, גבעתיים
			טל': 03-7332202;פקס: 03-7337869
			דוא"ל: PtichotHova@fnx.co.il 

			כתב תביעה 

סוג התביעה ונושאה: פלת"ד 

הסעדים המבוקשים: פיצויים בשל נזקי גוף בהתאם לסמכותו של בית משפט נכבד זה.  

סכום האגרה:	839 ₪ (תקנה 34 לתוספת לתקנות בתי המשפט (אגרות), תשס"ז – 2007. 


תיקים קשורים: 	לא קיימים תיקים קשורים. 


[bookmark: _Hlk61960106]				הזמנה לדין (טופס 2 תקנה 10) 

הואיל והתובעת הגישה למחוז שיפוט זה כתב תביעה נגדך, המצורף בזאת, אתם מוזמנים להגיש כתב הגנה בתוך 60 ימים מיום שהומצאה לכם הזמנה זו. 

לתשומת ליבכם, אם לא תגיש כתב הגנה לפי תקנה 130 לתקנות סדר הדין האזרחי, התשע"ט – 2018, תהיה לתובעת הזכות לקבל פסק דין שלא בפניך. 














חלק 2: 

(1) בעלי הדין : 

1. התובעת, ילידת 16.10.1976, היתה בכל הזמנים הרלבנטיים לתביעה זו המשתמשת ברכב הנושא מספר רישוי 398-50-003 (להלן:"הרכב").

2. הנתבעת הינה חברת ביטוח הפועלת כחוק בישראל, ובכל הזמנים הרלבנטיים לתביעה זו ביטחה את השימוש ברכב על פי הוראות פקודת ביטוח רכב מנועי (נוסח חדש) תש"ל – 1970.

רצ"ב אישור משטרה, מסומנת ״כנספח 1״.

(2) פירוט הסעד המבוקש באופן תמציתי: 

3. התובעת נפגעה בתאונת דרכים כהגדרתה בחוק הפיצויים לנפגעי תאונות דרכים. הנתבעת ביטחה את השימוש ברכב בו אירעה התאונה בביטוח חובה ועל כן עותרת התובעת לפצותה בגין הנזקים שנגרמו לה בתאונה.  

4. התובעת עובדת בחנות בגדים ובעסק של בעלה, מחמת התאונה ותוצאותיה נעדרה מעבודותיה, נאלצה לקחת הפוגות ממושכות ונגרמו לה הפסדי שכר בעבר ובעתיד

5. התובעת מוגבלת מאז התאונה בביצוע פעולות יומיומיות שונות ובניהול משק ביתה וגידול ילדיה, היא נזקקת לעזרת הזולת ותמשיך להיזקק לה גם בעתיד. 

6. עקב מגבלותיה הנובעות מהתאונה נזקקת התובעת לשימוש מוגבר במוניות, ולהסעות מיוחדות, ותיזקק לכך גם בעתיד. 

(3) תמצית העובדות הנחוצות לביסוסה של עילת התביעה ומתי נולדה: 

7. בתאריך 2.1.25, בסביבות השעה 16:15, בעת שנכנסה לרכבה, נפגעה מרכב חולף הנושא מ.ר 635-14-503 והתובעת נפגעה ונחבלה בגופה (להלן: "התאונה").

8. לאחר התאונה החלה התובעת לסבול מכאבי ראש, צוואר, גב וסחרחורות, היא פנתה למרכז הרפואי "שמיר" (אסף הרופא), שם אובחנו חבלות בראש ובצוואר. לאחר בדיקות דימות וקבלת טיפול רפואי ראשוני שוחררה התובעת לביתה בהמלצה לנטילת משככי כאבים, המשך מעקב רפואי ומנוחה.

9. התובעת אשר סבלה מכאבים והגבלה בתנועות הצוואר והגב, המשיכה במעקב הרפואי במסגרת קופת החולים והופנתה לביצוע טיפולי פיזיותרפיה, נטילת תרופות לשיכוך כאב, תעודות מחלה והמשך טיפול ומעקב.

10. התובעת ביצעה טיפולי פיזיותרפיה, אולם ללא שיפור ומשנותרה עם כאבים והגבלה בתנועות הצוואר והגב והוחלט להפנותה לביצוע בדיקות הדמיה.

11. בדיקת CT שכוונה לעמוד השדרה הצווארי הדגימה יישר לורדוזיס צווארי, ונזק דיסקוגני עם לח. על השק התקאלי והיצרות.

12. נוכח הממצאים והיעדר שיפור הוחלט בטרם התערבות כירורגית על המשך טיפול שמרני והפניה לטיפול במסגרת מרפאות כאב.

רצ"ב תעודות רפואיות, מסומנות "כנספח 2".

13. מאז התאונה סובלת התובעת מכאבים והגבלה בתנועות הצוואר והגב, מכאבי ראש וסחרחורות, מקושי בישיבה, הליכה ועמידה ממושכות, מקושי בכיפוף, הרמה וכריעה, מקושי בהרמה ונשיאה, מקושי בצידוד הראש, הטיה וכיפוף, מקושי בריכוז,, מקשיי שינה והירדמות, היא נזקקת למעקב רפואי, נטילת תרופתי לשיכוך כאב וטיפול תרופתי ותיזקק לכך גם בעתיד.

14. התובעת, מוכרת בחנות, עבודה הכרוכה מעצם טיבה וטבעה בעמידה ממושכת, כריעה וכיפוף, מתקשה מאז התאונה ומחמת תוצאותיה בביצוע עבודתה, נאלצה לצמצמם את היקפה ונגרמו לה הפסדי שכר.

15. מאז התאונה ומחמת תוצאותיה מתקשה התובעת, בניהול משק ביתה, נזקקת לעזרת הזולת ותיזקק לה גם בעתיד.

16. עקב מגבלותיה הנובעות מהתאונה, בשים לב לאופי פגיעתה נזקקת התובעת לשימוש מוגבר במוניות, ולהסעות מיוחדות ותיזקק לכך גם בעתיד.                      
חלק 3 
17. להלן פירוט נזקי התובעת:
1. נזק מיוחד:  
(1)  הפסדי השתכרות בעבר –				          75,500 ₪ 
(2)  עזרת הזולת בעבר –	           				              15,250 ₪  
(3)  הוצאות רפואיות ונסיעות לטיפולים בעבר –	           4,800 ₪ 
(4)  הסעות מיוחדות ושימוש מוגבר במוניות בעבר -            11,920 ₪

2. נזק כללי:
כב' בית המשפט מתבקש לפסוק לתובעת פיצוי הולם בגין נזקיה, בין היתר, בראשי הנזק הבאים:
(1) הפסדי השתכרותה בעתיד, על-פי מידת מוגבלותה התפקודית של התובעת, או לחילופין, בהתאם לשיעור נכותה הרפואית, לרבות הפסדים בתקופת  הפנסיה.
(2)  עזרת הזולת בעתיד.
(3)  הוצאות רפואיות ופארה רפואיות ונסיעות לטיפולים בעתיד. 	
(4)  הוצאות בגין נסיעות מיוחדות ומוניות בעתיד. 
(5)  פיצוי בגין נזקיה הלא ממוניים של התובעת. 

פירוט העובדות המקנות סמכות לבית המשפט:
 
18. לבית משפט נכבד זה הסמכות לדון בתביעה על פי מהותה, ערכה ומקום ניהול עסקי הנתבע.

19. הנתבע חייב לפצות את התובעת בהיותו מבטח השימוש ברכב במועד התאונה.

אשר על כן, מתבקש כב' ביהמ"ש להזמין את הנתבעת  לדין ולחייבה, לפצות את התובעת כמפורט לעיל, בצירוף ריבית חוקית מירבית והפרשי הצמדה מלאים מיום הגשת התביעה ועד לתשלום בפועל, ולרבות הוצאות המשפט, שכ"ט עו"ד ומע"מ.	











                                                                                          ______________
						               אריאל פרייברג, עו"ד
								          ב"כ התובעת



